Laaste kans om in te skryf vir Blitsbrein Junior! | Netwerk24
Laaste kans om in te skryf vir Blitsbrein Junior!
30 Julie 2019 11:14
Maak seker jy skryf in voor 17:00 op Woensdag, 31 Julie.
Die vraestelle is slegs in Afrikaans en bestaan uit veelkeusevrae.
Leerlinge en hul skole kan wegstap met ongelooflike prysgeld.
Leerlinge en/of onderwysers moet deelnemende leerlinge teen 31 Julie 2019 om 17:00 aanlyn registreer.
Volg die onderstaande registrasieprosedure:
1) Registreer by www.cumlaudemedia.com. Klik op die toepaslike skakel (gr. 8 en -9 of gr. 10 en -11).
2) Die registrasie sluit op 31 Julie 2019 om 17:00.
3) Leerlinge kan self registreer of onderwysers kan leerlinge registreer.
4) Leerlinge moet met hul registrasie kies in watter provinsie hulle die uitdunne gaan aflê. Finaliste sal volgens hierdie keuse ingedeel word. Die organiseerders behou die reg voor om finaliste by ’n streek in te deel wat die naaste aan die finalis se skool is.
5) Indien die registrasie suksesvol was, sal elke leerling ’n bevestigende e-pos met inligting oor die kompetisie ontvang.
6) Onderwysers sal voor die uitdunne ’n e-pos ontvang van leerlinge wat geregistreer het.
7) Die uitdunne vind op 2 Augustus tussen 14:00 en 17:00 plaas. Die skakel na die vraestel sal in hierdie tyd aktief wees. Elke leerling wat geregistreer is, sal slegs een keer die vraestel kan aflê.
8) Leerlinge beantwoord soveel vrae as moontlik in die toegelate 35 minute. ’n Personeellid van die skool moet vir die duur van die kompetisie toesig hou (eksamenreëls geld). Verkeerde antwoorde word negatief gemerk.
9) Die finale ronde sal op Saterdag 14 September in die Wes-Kaap, Gauteng en Vrystaat gehou word.
10) Meer inligting rondom die reëls en regulasies kan by www.cumlaudemedia.com verkry word. Elke finalis wat aan die eindronde deelneem, sal ’n verdere R1 000 as aansporingsprys ontvang.
11) Sommige finaliste staan die kans om genooi te word om deel te neem aan Blitsbrein Junior, ’n splinternuwe vasvraprogram vir skole, wat op VIA (DStv Kanaal 147) uitgesaai gaan word.
Besoek www.cumlaudemedia.com of stuur ’n e-pos na blitsbrein@cumlaudemedia.com vir meer inligting.